## HMPPS – Έλεγχος Επισκέψεων. Συχνές ερωτήσεις για κρατούμενους

### Τι είναι ο έλεγχος επισκέψεων;

Τα τεστ με συσκευή πλευρικής ροής (LFD) θα προσφέρονται σε όλους τους επισκέπτες της φυλακής και στους ανθρώπους που επισκέπτονται. Αυτό σημαίνει ότι για να επιτρέπεται η φυσική επαφή, θα πρέπει οι επισκέπτες (και το άτομο που επισκέπτονται, εάν έχει κάνει το τεστ) να έχουν αρνητικό τεστ για το Covid-19. Ο έλεγχος πριν από τις επισκέψεις θα συμβάλει στη μείωση της μετάδοσης σε όλους όσους ζουν και εργάζονται στις φυλακές μας και στην κοινότητα.

**Σε ποιες φυλακές ισχύει αυτό;**

Έλεγχος πριν από την επίσκεψη διεξάγεται σε όλες τις φυλακές της Αγγλίας

### Τι είδους τεστ πρέπει να κάνω;

Εάν έχετε κλείσει μια επίσκεψη, θα σας ζητηθεί να υποβληθείτε σε ένα τεστ με συσκευή πλευρικής ροής (LFD) είτε την προηγούμενη ημέρα είτε την ημέρα της επίσκεψής σας. Πρόκειται για έναν βαμβακοφόρο στειλεό με τον οποίο λαμβάνονται επιχρίσματα από τον λαιμό και τη μύτη και τα αποτελέσματα είναι γνωστά εντός 30 λεπτών.Πρόκειται για τον ίδιο τύπο δοκιμών που προσφέρεται σήμερα στην κοινότητα, συμπεριλαμβανομένων των σχολείων και των οίκων ευγηρίας.Ενδέχεται να υπάρξουν φορές που αυτό δεν είναι εφικτό, αλλά μην ανησυχείτε, αυτό δεν θα επηρεάσει το επισκεπτήριό σας.

**Οι επισκέπτες μου κάνουν κι αυτοί ένα τεστ;**

Θα ζητήσουμε επίσης από τους επισκέπτες σας να κάνουν ένα τεστ LFD πριν από την επίσκεψη. Εάν το τεστ των επισκεπτών σας είναι αρνητικό, θα επιτραπεί η φυσική επαφή κατά την επίσκεψη.

### Γιατί πρέπει να υποβληθώ σε LFD τεστ;

Εάν το τεστ είναι διαθέσιμο την ημέρα του επισκεπτηρίου σας - κάνοντας ένα LFD τεστ και έχοντας αρνητικό τεστ, θα σας επιτραπεί να έρθετε σε φυσική επαφή με τον επισκέπτη σας, εάν και αυτός έχει αρνητικό τεστ. Εάν δεν είναι δυνατόν να κάνετε τεστ εκείνη την ημέρα, μπορείτε να έχετε φυσική επαφή με τους επισκέπτες σας, εφόσον έχουν κάνει τεστ και είναι αρνητικό.

Σας ζητάμε να κάνετε οποιοδήποτε τεστ σας προσφέρεται στη φυλακή. Ο έλεγχος αυτός είναι προαιρετικός, αλλά θα μας βοηθήσει να εντοπίσουμε πιθανά περιστατικά πριν εισέλθουν στη φυλακή και, επομένως, θα μειώσει τις πιθανότητες να χρειαστεί να επιβάλλουμε περιοριστικούς όρους στα προγράμματά μας στο μέλλον.

Οι φυλακές είναι ένα κλειστό περιβάλλον και ο ιός μπορεί να εξαπλωθεί γρήγορα στον πληθυσμό των φυλακών.Για να αποφύγουμε την εμφάνιση κρουσμάτων του ιού εντός της φυλακής, εκτός από τον τακτικό έλεγχο του προσωπικού που ήδη εφαρμόζεται, ζητάμε από τους επισκέπτες και τους κρατούμενους να υποβάλλονται σε LFD τεστ πριν από την επίσκεψή τους.Η αποφυγή μελλοντικών κρουσμάτων είναι ζωτικής σημασίας για να μπορέσουμε να εξελίξουμε τα προγράμματά μας και να βελτιώσουμε την εμπειρία των επισκέψεων.

### Πρέπει να κάνω το τεστ για να έχω επίσκεψη;

Όχι.Ο έλεγχος είναι προαιρετικός, αλλά θα σας ενθαρρύναμε να συμμετάσχετε για να προστατεύσετε τον εαυτό σας, τους επισκέπτες σας και τον υπόλοιπο πληθυσμό της φυλακής. Εάν οι επισκέπτες σας δεν επιθυμούν να συμμετάσχουν σε τεστ, η επίσκεψή σας μπορεί να πραγματοποιηθεί, αλλά δεν θα σας επιτραπεί να έχετε φυσική επαφή κατά τη διάρκεια της επίσκεψης.

### Θα πρέπει ο επισκέπτης μου να αποδείξει το αποτέλεσμα του τεστ που έκανε στο σπίτι του;

Καθώς η εξέταση είναι προαιρετική, ζητάμε από όλους τους επισκέπτες να μας προσκομίσουν αποδεικτικό στοιχείο του αποτελέσματος της τεστ που έκαναν στο σπίτι την ημέρα της επίσκεψης. Για να επιτραπεί η φυσική επαφή, πρέπει να προσκομίσουν αποδεικτικά στοιχεία του αποτελέσματος αυτού του τεστ που έκαναν στο σπίτι. Εάν δεν είναι σε θέση να προσκομίσουν αποδεικτικά στοιχεία, θα τους προσφερθεί να κάνουν τεστ επιτόπου. Εάν το τεστ είναι θετικό και δεν απομονωθούν, θα παραβιάσουν τις κυβερνητικές οδηγίες και το νόμο.

### Τι συμβαίνει εάν ο επισκέπτης μου δεν μπορεί να έχει πρόσβαση σε τεστ στο σπίτι ή στην κοινότητα;

Εάν ο επισκέπτης σας δεν μπορεί να έχει πρόσβαση σε τεστ στην κοινότητα, θα του προσφέρουμε ένα κατά την άφιξή του για την επίσκεψη.Αυτό μπορεί να διαρκέσει περίπου 45 λεπτά, οπότε θα πρέπει να σκεφτεί να φτάσει εγκαίρως για να κάνει το τεστ. Οι επισκέπτες θα πρέπει να προσέλθουν στο κτίριο της φυλακής περίπου 1 ώρα πριν από την έναρξη του καθορισμένου χρόνου επίσκεψης, ώστε να υπάρχει αρκετός χρόνος για την καταγραφή της άφιξής τους και τη συμμετοχή τους στη διαδικασία των τεστ.

### Τι θα συμβεί αν το τεστ είναι αρνητικό;

Εάν το τεστ σας είναι αρνητικό και οι επισκέπτες σας έχουν επίσης αρνητικό τεστ - μπορείτε να έχετε φυσική επαφή μαζί τους κατά την επίσκεψή σας

### Τι γίνεται αν δεν επιθυμώ να κάνω τεστ;

Εάν δεν επιθυμείτε να κάνετε τεστ ή δεν υπάρχει διαθέσιμο τεστ, εφόσον οι επισκέπτες σας έχουν κάνει τεστ και το τεστ είναι αρνητικό, μπορείτε να έχετε φυσική επαφή κατά την επίσκεψή σας. Εάν ο επισκέπτης σας αρνηθεί να κάνει το τεστ, δεν μπορείτε να έχετε φυσική επαφή.Ωστόσο, η επίσκεψή σας θα πραγματοποιηθεί.

### Ποια είναι τα πλεονεκτήματα για τον επισκέπτη μου αν κάνει το τεστ του στο σπίτι;

Ο έλεγχος πριν από την αναχώρηση από το σπίτι θα βοηθήσει ώστε ο επισκέπτης να αποφύγει το ταξίδι και το ενδεχόμενο να βρεθεί θετικός κατά την άφιξη στο κέντρο επισκέψεων. Αυτό θα βοηθήσει να αποφευχθούν τυχόν περιττά έξοδα μετακίνησης και τυχόν απογοήτευση την ημέρα της επίσκεψης, εάν η επίσκεψη δεν μπορεί να πραγματοποιηθεί.Γνωρίζοντας ότι είναι αρνητικός πριν ταξιδέψει, συμβάλλει επίσης στη διατήρηση της ασφάλειας της κοινότητας.

### Πώς μπορούν οι επισκέπτες μου να έχουν πρόσβαση σε τεστ στην κοινότητα;

Τα τεστ στην κοινότητα μπορούν να γίνουν με διάφορους τρόπους. Μπορεί να έχουν πρόσβαση σε συλλογή τεστ που διεξάγονται στο σπίτι μέσω των σχολείων, εάν είναι γονείς ή κηδεμόνες παιδιών ηλικίας δευτεροβάθμιας εκπαίδευσης. Μπορούν επίσης να επισκεφθούν ένα Κέντρο Ταχείας Εξέτασης, εάν υπάρχει τέτοιο στην περιοχή τους. Εναλλακτικά, μπορούν να επισκεφθούν το τοπικό φαρμακείο ή τον ιστότοπο gov.uk για περισσότερες πληροφορίες.

### Εάν κάνω ένα τεστ και είναι θετικό, μπορώ να εξακολουθήσω να έχω την επίσκεψη;

Όχι, εάν εσείς ή ο επισκέπτης σας έχετε θετικό τεστ, δεν θα μπορέσετε να παρευρεθείτε στην επίσκεψη.Αυτό θα συμβάλει στη μείωση του κινδύνου μετάδοσης, βοηθώντας στην προστασία της κοινότητας και όσων ζουν και εργάζονται στις φυλακές μας.

Πόσο κοστίζει;

Το Covid τεστ είναι δωρεάν.

### Στους επισκέπτες μου περιλαμβάνονται και παιδιά- θα πρέπει να εξεταστούν και αν ναι- ποιος θα διενεργήσει το τεστ;

Τα παιδιά κάτω των 11 ετών δεν χρειάζεται να υποβληθούν σε τεστ και επιτρέπεται να έχουν φυσική επαφή μαζί σας κατά την επίσκεψη. Εάν το παιδί είναι 11 ετών, θα ενθαρρύναμε τον γονέα/κηδεμόνα του να συναινέσει στην εξέτασή του και θα πρέπει να του διενεργήσει το τεστ. Τα παιδιά ηλικίας 12 ετών και άνω θα κάνουν οι ίδιοι το τεστ. Αυτό είναι σύμφωνο με το πρόγραμμα ελέγχου με τεστ που εφαρμόζεται στα σχολεία δευτεροβάθμιας εκπαίδευσης.Στα παιδιά ηλικίας 11 ετών και άνω επιτρέπεται η επαφή με το άτομο που επισκέπτονται μόνο εάν έχουν αρνητικό αποτέλεσμα.

### Ο επισκέπτης μου δεν είναι σε θέση να διενεργήσει μόνος του το τεστ- θα το κάνετε εσείς;

Όχι.Το προσωπικό της HMPPS μπορεί μόνο να συμβουλεύσει σχετικά με τον τρόπο διεξαγωγής του τεστ, δεν μπορεί να το κάνει στους επισκέπτες.Μπορούν να έχουν πρόσβαση σε κοινοτικά κέντρα εξέτασης και στο ιατρείο του τοπικού τους γιατρού για να κάνουν το τεστ, εάν δεν είναι σε θέση να το κάνουν μόνοι τους.

### Εγώ / ο επισκέπτης μου δεν είμαστε σε θέση να κάνουμε το τεστ για ιατρικούς λόγους

Εάν εσείς ή κάποιος που σας επισκέπτεται δεν είναι σε θέση να συμμετάσχει στον έλεγχο με τεστ για ιατρικούς λόγους, θα πρέπει να προσκομίσετε βεβαίωση από τον γενικό γιατρό σας που να το επιβεβαιώνει. Θα εξακολουθεί να επιτρέπεται η φυσική επαφή κατά την επίσκεψη για όσους είναι σε θέση να έχουν αρνητικό αποτέλεσμα του τεστ.

### Είτε εγώ είτε ο επισκέπτης μου είχαμε πρόσφατα θετικό τεστ PCR. Μπορούμε ακόμα να κάνουμε ένα τεστ;

Εάν ο επισκέπτης σας πιστεύει ότι απαλλάσσεται από τις εξετάσεις λόγω θετικού PCR τεστ τις τελευταίες 90 ημέρες και μπορεί να το αποδείξει, η επαφή κατά την επίσκεψη θα επιτρέπεται (υπό την προϋπόθεση ότι όλοι οι άλλοι επισκέπτες της ίδιας ομάδας επισκεπτών θα προσκομίσουν αρνητική εξέταση και ότι θα έχει ολοκληρωθεί οποιαδήποτε περίοδος απομόνωσης). Εάν ο επισκέπτης σας δεν μπορεί να αποδείξει κάτι τέτοιο, μπορεί να υποβληθεί σε LFD τεστ προκειμένου να έχει επαφή κατά τις επισκέψεις.

Εάν είχατε επιβεβαιωμένο θετικό αποτέλεσμα PCR τεστ εντός των τελευταίων 90 ημερών και έχετε ολοκληρώσει την περίοδο απομόνωσής σας και μπορείτε να το αποδείξετε (η υγειονομική περίθαλψη μπορεί να επιβεβαιώσει εάν το PCR τεστ έγινε κατά τη διάρκεια της κράτησής σας), η φυσική επαφή θα επιτρέπεται στις επισκέψεις, εάν οι επισκέπτες σας έχουν επίσης υποβληθεί σε τεστ. Εάν δεν μπορείτε να το αποδείξετε αυτό, μπορείτε να υποβληθείτε σε LFD τεστ προκειμένου να έχετε επαφή κατά τις επισκέψεις.

### Ο επισκέπτης μου ταξίδεψε με τα μέσα μαζικής μεταφοράς για να παρευρεθεί στη φυλακή για την επίσκεψη.Μπορεί να χρησιμοποιήσει τα μέσα μαζικής μεταφοράς για να επιστρέψει στο σπίτι του εάν έχω θετικό αποτέλεσμα;

Όπου είναι δυνατόν, ενθαρρύνουμε τους επισκέπτες να εξεταστούν πριν ταξιδέψουν στη φυλακή για την επίσκεψη. Εάν το αποτέλεσμα της εξέτασης είναι θετικό, θα πρέπει να χρησιμοποιούν, εφόσον είναι δυνατόν, προσωπικό μέσο μεταφοράς για το ταξίδι της επιστροφής. Εάν πρέπει να ταξιδέψουν με τα μέσα μαζικής μεταφοράς, πρέπει να ακολουθήσουν τις κυβερνητικές οδηγίες, οι οποίες περιλαμβάνουν τη χρήση μάσκας προσώπου, την τήρηση κοινωνικών αποστάσεων από τους άλλους και την επαφή με επιφάνειες μόνο όπου απαιτείται για την ασφαλή μετακίνηση.

### Εάν κάνω ένα τεστ και το αποτέλεσμα είναι αρνητικό, μπορώ να έχω μια κανονική επίσκεψη όπου δεν χρειάζεται να φοράω μάσκα ή να κρατάω απόσταση 2 μέτρων;Μπορώ να έρθω σε φυσική επαφή με τους επισκέπτες μου;

Σε όλες τις επισκέψεις, ανεξάρτητα από τον έλεγχο με τεστ, απαιτείται ο επισκέπτης/οι επισκέπτες και το άτομο που αυτός/αυτοί επισκέπτονται να φορούν μάσκα προσώπου.Ωστόσο, εάν το τεστ σας είναι αρνητικό την ημέρα της επίσκεψης (όπου υπάρχουν διαθέσιμες εξετάσεις) και οι επισκέπτες σας είναι επίσης αρνητικοί, μπορείτε να έχετε φυσική επαφή, ενώ εξακολουθείτε να φοράτε τη μάσκα σας. Θα πρέπει να κρατάτε κοινωνικές αποστάσεις από τους άλλους όσο βρίσκεστε στο κέντρο επισκέψεων και μετακινείστε από και προς το χώρο των επισκέψεων.

### Εάν συμφωνήσω να κάνω το τεστ και είμαι αρνητικός, πώς μπορώ να ξέρω ότι οι άλλοι στο δωμάτιο δεν είναι θετικοί και δεν με εκθέτουν σε κίνδυνο να κολλήσω τον ιό;

Δεν μπορείτε να γνωρίζετε ποιος έχει εξεταστεί και ποιος όχι. Δεν θα μοιραστούμε τις πληροφορίες σας με κανέναν άλλον. Ωστόσο, όλοι θα πρέπει να διατηρούν κοινωνικές αποστάσεις κατά τη μετακίνησή τους από και προς τον χώρο των επισκέψεων και στο κέντρο επισκέψεων. Όλοι οι επισκέπτες και οι κρατούμενοι πρέπει να φορούν τις μάσκες τους.Ενθαρρύνουμε όλους να κάνουν το τεστ.

### Εξετάζεται όλο το προσωπικό;

Στο προσωπικό προσφέρονται επίσης τεστ στο πλαίσιο του προγράμματος ελέγχου με τεστ.

### Θα υπάρχουν διαθέσιμα αναψυκτικά στην αίθουσα επισκέψεων;

Αυτή τη στιγμή δεν παρέχονται αναψυκτικά.

### Θα υπάρχει χώρος παιχνιδιού στην αίθουσα επισκέψεων/κέντρο επισκέψεων;

Καθώς θα περιορίσουμε τη φυσική επαφή στο ελάχιστο για να αποφύγουμε τη διάδοση του ιού, οι εσωτερικοί χώροι παιχνιδιού δεν θα λειτουργούν επί του παρόντος.

### Ποιες δραστηριότητες θα υπάρχουν για τα παιδιά αν ο χώρος παιχνιδιού είναι κλειστός;

Αυτό θα εξαρτάται από την κάθε φυλακή.

### Μπορούν τα παιδιά να έχουν ακόμα φυσική επαφή;

Τα παιδιά ηλικίας 11 ετών και κάτω θα μπορούν να έχουν φυσική επαφή χωρίς να χρειάζεται να υποβληθούν σε τεστ. Τα παιδιά ηλικίας 12 ετών και άνω θα μπορούν να έχουν φυσική επαφή εάν έχουν υποβληθεί σε τεστ και το αποτέλεσμα είναι αρνητικό.

### Είναι ο χρόνος διενέργειας του τεστ μέρος του διατιθέμενου χρόνου επισκέψεων;

Όχι: το τεστ θα πραγματοποιηθεί πριν από την επίσκεψή σας και θα εξακολουθείτε να έχετε τον προβλεπόμενο χρόνο επίσκεψης.Το τεστ θα διαρκέσει περίπου 45 λεπτά, συμπεριλαμβανομένης της εγγραφής και του χρόνου λήψης των αποτελεσμάτων. Οι επισκέπτες θα πρέπει να φθάσουν στη φυλακή περίπου 1 ώρα πριν από την έναρξη του καθορισμένου χρόνου επίσκεψης, ώστε να υπάρχει αρκετός χρόνος για την καταγραφή της άφιξής τους και τη συμμετοχή τους στη διαδικασία των τεστ.**Εάν μπορούν να προσκομίσουν αποδεικτικά στοιχεία για αρνητικό LFD τεστ την ημέρα της επίσκεψης, δεν θα χρειαστεί να κάνουν τεστ επιτόπου και δεν θα χρειαστεί να προσέλθουν νωρίτερα στην επίσκεψη.**

### Έχω κάνει τον εμβολιασμό- πρέπει να υποβληθώ σε εξέταση με τεστ;

Ναι, ο έλεγχος πρέπει να συνεχίζεται ακόμη και μετά τον εμβολιασμό ενός ατόμου. Ο εμβολιασμός δεν σας προστατεύει από τη μόλυνση και τη μετάδοση του ιού.

### Τι γίνεται αν υπάρχει μια ομάδα ανθρώπων που με επισκέπτονται και ένας από αυτούς είναι θετικός, μπορούν οι υπόλοιποι να με επισκεφθούν;

Εάν έχουν ταξιδέψει όλοι μαζί στο ίδιο όχημα, αυτό θα ενεργοποιήσει το Εθνικό Σύστημα Ελέγχου και Ιχνηλάτησης (Test and Trace) και η επίσκεψη δεν θα μπορέσει να πραγματοποιηθεί. Εάν έχουν ταξιδέψει χωριστά, το άτομο που βρέθηκε θετικό δεν θα μπορέσει να παραστεί στην επίσκεψη, αλλά θα μπορέσουν να παραστούν οι υπόλοιποι στην ομάδα.

### Θα χάσω την άδεια για τη συγκεκριμένη επίσκεψη (VO) αν εγώ ή ο επισκέπτης μου βρεθούμε θετικοί;

Όχι, η επίσκεψη δεν θα πραγματοποιηθεί, αλλά θα κρατήσετε την πίστωση από την άδεια επισκέψεων. Θα έχετε τη δυνατότητα να επαναπρογραμματίσετε την επίσκεψη για μεταγενέστερη ημερομηνία.